Skupna tura Triglav 2006 (22.7.)
Kot vsako leto smo tudi letos izvedli skupno turo v velike stene in kot po navadi tudi tokrat v Severno triglavsko steno. Zaradi nezainteresiranosti tečajnikov, otroškega prirastka in odprave v Peru je bilo navez nekoliko manj kot prejšna leta (6 s tečajniki, 9 vse skupaj). Nam je pa tokrat uspelo končati turo že prvi dan in brez bivakiranja, kar kaže na napredek v rašiških vrstah. Strah pred popoldanskimi nevihtami je botroval nenormalno zgodnjemu vstajanju in neizvirnemu naboru precej lahkih smeri. Pohvaliti velja nekatere, ki so že dan pred skupno turo opravili plezalne vzpone. Prenosni pokal za zadnjo navezo si je letos prislužila dvojica Kladnik – Rebec. Svojevrsten pečat turi je dodal večkratni nočni koncert neznanega harmonikarskega mojstra. Plezali so:

Janez Toni in Benjamin Brvar (Tržaška)

Grega Kladnik in Peter Rebec (Bavarska, Zlatorogove, Slovenska)

Matic Standeker in Viktor (Kratka Nemška)

Matevž Kramer in Nina Bernard (Skalaška)

Samo Kristan, Klemen Pevec in Aleš Kavčič (Kratka Nemška)

Peter Dragar in Domen (Slovenska)

Jernej Lukša in Miha Kolarič (Kratka Nemška)

Tadej Mrak in Velesa Tovšak (Kratka Nemška)

Miha Valič in Peter Juvan (Ljubljanska)

Hvala vsem, še posebej pa vodjem navez.

Vodja skupne ture

Miha Valič
